ባሕር ዳር በፀጥታ ጉዳይ እየመከረች ነው፡፡
ባሕር ዳር፡ መጋቢት 09/2012 ዓ.ም (አብመድ) የባሕር ዳር ከተማ አስተዳደር የሠላም እና የሕዝብ ደኅንነት ጉዳዮች መምሪያ ከፀጥታና ፖለቲካ መሪዎች ጋር የፀጥታ ንቅናቄ ዕቅድ ላይ እየመከረ ነው።በምክክር መድረኩ በከተማ አስተዳደሩ ባለፉት ስድት ወራት የነበረውን የፀጥታ ሁኔታ ዳሰሳ ገምግሞ በቀጣይ በጋራ ሊሠራ የታቀደው ላይ ውይይት ይደረጋል። የመክፈቻ ንግግር ያደረጉት የባሕር ዳር ከተማ አስተዳደር ምክትል ከንቲባ አማረ ዓለሙ የፀጥታ አካሉ ባለፉት ስድስት ወራት የከተማዋን አንጻራዊ ሠላም ለማስጠበቅ የነበረውን ሚና አድንቀዋል። ነገር ግን አሁንም በከተማዋ የሚስተዋሉ የፀጥታ ችግሮች መኖራቸውን ጠቅሰዋል። በተለይ በተናጠልና በቡድን ቅሚያዎችና ዝርፊያዎች እየተፈጸሙ እንደሆነ አንስተዋል። ይህንን ለመከላየንቅናቄ እቅዱን ያቀረቡት የባሕር ዳር ከተማ አስተዳደር የሠላም እና የሕዝብ ደኅንነት ጉዳዮች መምሪያ ኃላፊ ዘውዱ ዘለቀ ባለፉት ጊዜያት በከተማዋ የጥይት ተኩስ፣ ሰልፎች፣ የጎዳና ላይ ንግድ፣ ነዳጅ ማደያዎች አካባቢ ነዳጅ ለመቅዳት በሚደረጉ ሰልፎች ላይ የሚፈጠሩ ግርግሮች፣ ሕጋዊ ባልሆኑ አደረጃጀቶች የሚፈጸሙ የተለያዪ የፀጥታ ችግሮች፣ ሕገ ወጥ የመሬት ወረራ፣ የጎዳና ተዳዳሪነትና ተያያዥ ወንጀሎች በከተማዋ የፀጥታ ስጋት ተብለው ከተለዩት መካከል ናቸው፡፡በቀጣይ እነዚህን ችግሮች ለመቅረፍ ምን እንደሚሠራ ከውይይቱ አቅጣጫ ይቀመጣል ተብሎ ይጠበቃል።ዘጋቢ፡- የማነብርሃን ጌታቸው